Fjármálaráðherrar verja niðurskurð
Fjármálaráðherrar ríkja Evrópusambandsins (ESB) vörðu í dag mikinn niðurskurð og kölluðu eftir almennum "skilningi" á þeim. Þúsundir mótmælenda ætluðu að safnast saman í Búdapest í Ungverjalandi.
"Fólk verður að skilja að við erum ekki að spara til þess að gera fólk reitt, við erum að spara til þess að geta borgað fyrir félagslega stefnu okkar í framtíðinni," sagði Luc Frieden frá Luxemburg. Í dag er annar fundardagur ráðherranna og hafa aðgerðir til bjargar Portúgal verið mest áberandi á fundunum.
Verkalýðsfélög spáðu því að um 30.000 mótmælendur myndu mæta til aðgerða í tengslum við ráðherrafundinn. Mótmælin áttu að verða í miðborg Búdapest. Svipuð fjöldamótmæli enduðu með óeirðum í London og Brussel á undanförnum vikum.
"Ég skil (mótmælin) en tel að þau séu röng," sagði Wolfgang Schauble, fjármálaráðherra Þýskalands. Hann sagði að ESB hafi lagt af stað í niðurskurð á opinbera geiranum og gripið til annarra róttækra aðgerða til að skapa "sjálfbæran ramma vaxtar".
Hann sagði að stöðugur gjaldmiðill og stöðugleiki í fjárlagagerð sé grundvöllur sjálfbærs vaxtar, annars bregðist ríkisstjórnir nútímans komandi kynslóðum.
Fjármálaráðherrar ríkja Evrópusambandsins (ESB) vörðu í dag mikinn niðurskurð og kölluðu eftir almennum "skilningi" á þeim.
"Við erum að spara til þess að geta borgað fyrir félagslega stefnu okkar í framtíðinni," sagði Luc Frieden frá Luxemburg.
Í dag er annar fundardagur ráðherranna og hafa aðgerðir til bjargar Portúgal verið mest áberandi á fundunum.
Verkalýðsfélög spáðu því að um 30.000 mótmælendur myndu mæta til aðgerða í tengslum við ráðherrafundinn.
Mótmælin áttu að verða í miðborg Búdapest.